Bruno Tesch

Bruno Tesch (født 14. august 1890 i Berlin i Tyskland, død 16. mai 1946 i Hameln) var en tysk kjemiker og entreprenør. Sammen  med Gerhard Peters og Walter Heerdt utviklet han insektsmiddelet Zyklon B. Tesch var medeier av Tesch & Stabenow, et selskap som spesialiserte seg på skadedyrsbekjempelse. Selskapet leverte under andre verdenskrig store mengder Zyklon B til nazistiske tilintetgjørelsesleirer, i hovedsak til Auschwitz.
Tesch ble etter andre verdenskrig døm til døden og henrettet for krigsforbrytelser.


== Liv og virke ==


=== Bakgrunn ===
Etter avlagt abitur studerte Tesch matematikk og fysikk ved universitetet i Göttingen og kjemi ved universitetet i Berlin. Han promoverte til doktor  i 1914 og deltok en kort tid som krigsfrivillig i første verdenskrig.


=== Forskning og forretningsdrift ===
Etter å ha blitt såret ble han kalt til Fritz-Haber-Institut der Max-Planck-Gesellschaft i Dahlem, der han under Fritz Habers ledelse bedrev forskning omkring kjemiske våpen. Han var dertil Habers personlige assistent.I 1920 fikk Tesch ansettelse ved Degesch, Det tyske selskap for skadedyrbekjempelse. To år etter ble han direktør for selskapets kontor i Hamburg, som primært beskjeftiget seg med desinfeksjon av fartøy.  I 1923 grunnla han sammen med handelsmannen Paul Stabenow selskapet Tesch & Stabenow (forkortet Testa), som med Hydrogencyanid (blåsyre) bedrev skadedyrsbekjempelse i lagerbygninger og ombord på fartøyer i Hamburgs havn.I 1933 ble Tesch medlem i Det nasjonalsosialistiske tyske arbeiderparti (NSDAP) og Förderndes Mitglied der SS, støttemedlem i Schutzstaffel (SS). Fra juni 1942 var han eneinnehaver av Testa.Den 3. september 1941 ble det første eksperiment på å drepe mennesker med Zyklon B utført i Auschwitz. Middelet viste seg å være meget effektivt og Testa kom under andre verdenskrig til å forsørge utryddelsesapparatet i Auschwitz med store mengder Zyklon B. I kontakt med luften utviklet det krystallinske emnet Zyklon B hydrogencyaniddamper, som i de lufttette kamrene dreåte menneskene med åndedrettslammelse.


=== Rettergang ===
I september 1945 ble Tesch, hans medarbeider Karl Weinbacher og en av selskapetsansatte, Joachim Drosihn, arrestert av amerikanske myndigheter. De ble i mars 1946 stilt for en amerikansk militærdomstol i Hamburg, anklaget for å kjent til at det gassmiddel de leverte til Auschwitz ble anvendt til å drepe mennesker.Tesch bedyret at han ikke kjente til at Zyklon B ble brukt til å gasse i hjel mennesker, og at han dessuten ikke hadde besøkt Auschwitz. Han badde riktignok vært i KZ Neuengamme og i KZ Sachsenhausen, men visste ikke om bruken av Zyklon B. Men et av anklagersidens vitner, en av selskapets stenografer, forklarte at Tesch etter en tjenestereise i juni 1942 hadde fortalt at Zyklon B ble brukt til nettopp dette endemål. Tesch og Weinbacher ble dømt til døden, mens Drosihn ble frikjent. Tesch ble henrettet ved hengning den 16. mai 1946.


== Litteratur ==
Jürgen Kalthoff / Martin Werner: Die Händler des Zyklon B. - Tesch & Stabenow. Eine Firmengeschichte zwischen Hamburg und Auschwitz. Hamburg 1998, ISBN 3-87975-713-5
Angelika Ebbinghaus: Der Prozeß gegen Tesch und Stabenow - Von der Schädlingsbekämpfung zum Holocaust. In: 1999 - Zeitschrift für Sozialgeschichte des 19. und 20. Jahrhunderts 13(1998), H. 2, S. 16-71 im Internet (pdf; 2,4 MB)
Tredje riket från uppgång till fall: en uppslagsbok. Stockholm: Ersatz. 2008. ISBN 978-91-88858-32-0. 
Das Personenlexikon zum Dritten Reich (tyska). Frankfurt am Main: Fischer Taschenbuch Verlag. 2007. ISBN 978-3-596-16048-8. 
Förintelsens lag. Stockholm: Alba. 1980. ISBN 91-7458-328-X. 


== Referanser ==